stanford-oval/wikipedia huggingface dataset:
אליפות העולם בשחייה 2022
נבחרת ישראל > שחייה > משולב (2 שחייניות ו-2 שחיינים)

| שם השחיין | משחה | שלב בתחרות | תוצאה | מיקום |  |  |
| --- | --- | --- | --- | --- | --- | --- |

| שליחים   תומר פרנקל   רון פולונסקי   לאה פולונסקי   דריה גולובטי | 4x100 מטר חופשי | מוקדמות | 3:30.24 דקות   49.45   48.92   56.59   55.28 | 12 |  |  |
| שליחים   אנסטסיה גורבנקו   כריסטיאן פיצ'וגין   תומר פרנקל   דריה גולובטי | 4x100 מטר מעורב | מוקדמות | 3:48.39 דקות   1:00.08   1:01.55   51.71   55.05 | 10 |  |  |
נבחרת ישראל > שחייה במים פתוחים > נשים

| שם השחיינית | משחה | תוצאה | מיקום |  |  |  |
| --- | --- | --- | --- | --- | --- | --- |

| אווה פביאן | 5 ק"מ | 1:00:54.4 שעות | 17 |  |  |  |
| אווה פביאן | 10 ק"מ | 2:03:20.2 שעות | 19 |  |  |  |
נבחרת ישראל > שחייה במים פתוחים > גברים

| שם השחיין | משחה | תוצאה | מיקום |  |  |  |
| --- | --- | --- | --- | --- | --- | --- |

| עידו גל | 10 ק"מ | 2:01:38.9 שעות | 40 |  |  |  |

| מתן רודיטי | 10 ק"מ | לא השתתף | - |  |  |  |
נבחרת ישראל > שחייה אומנותית > זוגות

| שם השחיינית | תחרות | שלב בתחרות | תוצאה | מיקום |  |  |
| --- | --- | --- | --- | --- | --- | --- |

| שלי בובריצקי   עדן בלכר | זוגות תרגיל טכני | מוקדמות | 84.0556 נקודות | 10 |  |  |
| שלי בובריצקי   עדן בלכר | זוגות תרגיל טכני | גמר | 84.2990 נקודות | 10 |  |  |
| שלי בובריצקי   עדן בלכר | זוגות תרגיל חופשי | מוקדמות | 85.6000 נקודות | 10 |  |  |
| גמר | 85.6000 נקודות | 10 |  |  |  |  |
נבחרת ישראל > שחייה אומנותית > קבוצתי

| שם השחיינית | תחרות | שלב בתחרות | תוצאה | מיקום |  |  |
| --- | --- | --- | --- | --- | --- | --- |

| ישראל | קבוצתי תרגיל טכני | גמר | 84.5315 נקודות | 7 |  |  |
| ישראל | קבוצתי תרגיל חופשי | גמר | 85.5667 נקודות | 10 |  |  |
| ישראל | קבוצתי קומבינציה | גמר | 85.9667 נקודות | 5 |  |  |
טבלת המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכול |
| 1 | ארצות הברית ארצות הברית | 18 | 14 | 17 | 49 |
| 2 | הרפובליקה העממית של סין   סין | 18 | 2 | 8 | 28 |
| 3 | איטליה איטליה | 9 | 7 | 6 | 22 |
| 4 | אוסטרליה אוסטרליה | 6 | 9 | 4 | 19 |
| 5 | קנדה קנדה | 3 | 5 | 6 | 14 |
| 6 | יפן יפן | 2 | 8 | 3 | 13 |
| 7 | צרפת צרפת | 2 | 7 | 2 | 11 |
| 8 | אוקראינה אוקראינה | 2 | 6 | 2 | 10 |
| 9 | גרמניה גרמניה | 2 | 5 | 3 | 10 |
| 10 | הונגריה הונגריה | 2 | 2 | 1 | 5 |
| 11 | שוודיה שוודיה | 2 | 2 | 0 | 4 |
| 12 | ברזיל ברזיל | 2 | 1 | 2 | 5 |
| 13 | רומניה רומניה | 2 | 0 | 0 | 2 |
| 14 | הממלכה המאוחדת הממלכה המאוחדת | 1 | 4 | 6 | 11 |
| 15 | הולנד הולנד | 1 | 1 | 3 | 5 |
| 16 | ליטא ליטא | 1 | 0 | 1 | 2 |
| 16 | ספרד ספרד | 1 | 0 | 1 | 2 |
| 18 | פולין פולין | 0 | 1 | 1 | 2 |
| 19 | קוריאה הדרומית קוריאה הדרומית | 0 | 1 | 0 | 1 |
| 20 | יוון יוון | 0 | 0 | 3 | 3 |
| 21 | אוסטריה אוסטריה | 0 | 0 | 2 | 2 |
| 21 | מלזיה מלזיה | 0 | 0 | 2 | 2 |
| 23 | דרום אפריקה דרום אפריקה | 0 | 0 | 1 | 1 |
המאה ה-8

המאה ה-8 היא התקופה שהחלה בשנת 701 והסתיימה בשנת 800. היא המאה השמינית של האלף הראשון.
במחצית המאה מתחיל תור הזהב של האסלאם. בגדאד הופכת לאחד ממרכזי התרבות של אירואסיה.
אירועים בולטים בעולם

708–740: האימפריה המוסלמית מתרחבת וכובשת שטחים מצפון הודו, דרך הקווקז ועד חצי האי האיברי
712–715: מרבית חצי האי האיברי נכבש על-ידי האימפריה המוסלמית, ובכך מסתיים השלטון הוויזיגותי ומתחילות כמעט שמונה מאות שנים של שלטון מוסלמי. בשנת 757 מוקמת במקום ח'ליפות קורדובה
בסין פרץ מרד אן לושאן – האירוע הרצחני ביותר בתולדות האנושות, עם 36 מיליוני קורבנות, כ-15% מכלל אוכלוסיית העולם. להשוואה, לו יחס דומה של בני אדם היה נהרג במלחמות העולם, מניין הקורבנות היה כ-300 מיליון איש.
האפוס ביאוולף חובר במאה זו או במאה ה-9
בורובודור, הבודהיסט האינדונזי, בונה מקדש בודהיסטי
סיפורי הג'טאקה הבודהיסטיים מתורגמים לסורית וערבית ומופצים בשם "כלילה ודימנה"
תיאור של החיים הבודהיסטים מתורגם ליוונית על-ידי יוחנן מדמשק, ונפוץ בעותקים רבים ברחבי העולם הנוצרי כסיפור בארלאם ויוזפט
מתחילה תקופת נארה ביפן
נסיכות מורביה ונסיכות ניטריה מופיעות במרכז אירופה
התאסלמות המוני בולגרים בבולגריה על הוולגה
עליית בית עבאס בעיראק
התחלת שקיעתה של תרבות שבט המאיה
שגשוגו של זרם המהאיאנה בבודהיזם, שהופך לזרם המשפיע ביותר על התרבות של מרכז אסיה והמזרח הרחוק
רעש שביעית (או רעש שביעי), רעידת אדמה קשה בארץ ישראל, שגרמה, בין השאר, נזק גדול ליישוב היהודי בארץ
התקופה האיקונוקלאסטית הראשונה באימפריה הביזנטית
ערים חדשות

שאנגחאי (751)
בגדאד (762)
פאס (789)
אישים בולטים

אלקווין, נזיר אנגלי, מלומד ומורה
קרל הגדול, מלך הפרנקים
קרל מרטל, מאיורדומוס פרנקי, סבו של קרל הגדול, על שמו נקראת השושלת הקרולינגית
בדה ונרביליס, מלומד אנגלי
פפין הגוץ, אביו של קרל הגדול, המלך הקרולינגי הראשון של האימפריה הפרנקית
הארון א-רשיד, ח'ליף
א-ספאח, הח'ליף הראשון של בית עבאס
סיבויה, מדקדק ובלשן של השפה הערבית
יונס אל כאתב (אנ'), איש תרבות מוסלמי
לי פו, משורר סיני
דו פו, משורר סיני
רב אחא משבחא מחבר השאילתות, החיבור ההלכתי הראשון הידוע לנו שנכתב אחר התלמוד.
תגליות והמצאות

שימוש במחרשה כבדה ליד נהר הריין
טכנולוגיית הנייר מיובאת מסין על-ידי המוסלמים
פיתוח והפצת הכתב הקרולינגי, כתב יד אחיד ותקני ללטינית
תרבות ואמנות > ראשית תור הזהב של האסלאם

בגדאד תחת שלטון בית עבאס הופכת למרכז תור הזהב של האסלאם, אולם הכיבושים המתפשטים של הצבאות המוסלמים מותחים את ההשפעה התרבותית אל אזורים נוספים לאורך המאה, ואלו בתורם משפיעים חזרה על ארצות המזרח התיכון.
בשני העשורים הראשונים של המאה, תחת שלטון וליד הראשון, מוקמים שלושה מבני מסגד מרכזיים – במדינה, ירושלים ודמשק, עם השפעות אדריכליות רומיות בשילוב אלמנטים שיהפכו לימים למאפיינים אדריכליים אסלאמיים דוגמת המחראב. המסגד בדמשק היה חלוצי בבניית מגדל ממנו קראו למאמינים להגיע לתפילות. כל שלושת המבנים קושטו בעיטורים רבים של שיש, פסיפסים ועבודות עץ, ובכולם היו גם מאפיינים תכנוניים של היפוסטילים. עם התפתחות מבנים מיוחדים לחיילים בשם ריבאטים (אנ') החלו להיבנות בתקופה זו, בעיקר לשם שמירת הגבולות החדשים. בתקופה זו האצולה האסלאמית העולה בנתה ארמונות רבים בערים מרכזיות ברחבי האזורים שהיו בשליטת האימפריה. ארמונות אלו התאפיינו בסגנונות שונים, אולם בדרך כלל כללו קווי דמיון אדריכליים, בהם דמיון לבזיליקות רומיות והיכל מרחצאות גדול ומסוגנן שמטרתו אירוח אירועי בידור מרהיבים, ככל הנראה בהשפעות סגנונות טרום-אסלאמים.
במחצית השנייה של המאה, תחת שלטון בית עבאס, פרחה בארצות המוסלמיות, בין היתר, אמנויות של שירה ופרוזה, לצד התפתחות בתחומים כמו פילוסופיה ותאולוגיה. השפה זו התפתחו כללי השפה הערבית ונוצרה הגרסה הספרותית שלה. בתקופה זו נאספות ומאוגדות מסורות רבות של שירה פרה-אסלאמית ונכתב הספר הערבי הראשון של תורת המוזיקה על ידי יונס אל כאתב (אנ') שמחבר גם אוסף שירים חלוצי. כתבים רבים בנושא תורת המוזיקה תורגמו החלו משלב זה מיוונית וסייעו להעשרת התרבות המוסלמית. משוררים ומוזיקאים בולטים בני התקופה מעצבים סגנונות אמנותיים שישפיעו על יוצרים דורות קדימה. בעקבות העברת הבירה האסלאמית לבגדאד בידי העבאסים באמצע המאה ניכרה בספרות הערבית השפעה פרסית חזקה, השפעה ששורשיה בפלישה הערבית לפרס במאה ה-7, ואף השפעות תרבותיות מהודו. הסופרים האסלאמים אימצו בתקופה זו את העושר הספרותי הפרסי, לרבות המיתולוגיות הפרסיות, שחלקן הפכו לחלק מהזהות ההיסטורית האסלאמית עד ימינו, לעיתים על חשבון מורשת ספרותית דלה יותר מחצי האי הערבי. חלק מהשפעות פרסיות אלו באו לידי ביטוי שגיבושן של מסורות המשלבות גיבורי מיתולוגיה פרסית עם גיבורים מין הקוראן במשלים שתפקידם להציג את הדרך הנכונה לכונן שלטון. בתקופה זו נאסר רשמית באסלאם הייצוג של דמויות באמנות, אף על פי שבאזורים מסוימים המסורות הכתיבו איסור דומה קודם לכן, החל מתקופה זו אלמנט זה מאפיין באופן נרחב יותר את האמנות של ארצות האסלאם. בתקופה זו סגנון הבנייה הרהבתני של הארמונות מתחילת המאה מתחלף במבנים בעלי יתרונות פרקטיים יותר וסגנון רשמי יותר, ובהמשך סגנון חלופי שמעט נשמר בכתבים לגביו, אם כי על פי ההערכות כלל ארמונות קטנים יותר המוקפים גנים.
כיבושו של מרבית חצי האי האיברי בתחילת המאה הופך את אזור ספרד לנקודת מפגש תרבותית בין תרבות האסלאם לתרבות האירופית. מפגש זה יוצר השפעות הדדיות והופך את האזור למרחב תרבותי חשוב במוזיקה.
הגעת צבאות מוסלמים לגבול הודו בראשית המאה גרמו בהמשך להשפעה תרבותית הדדית שבאה לידי ביטוי בין היתר בהשפעות מוזיקליות על הזרמים משני צידי הגבול. בין היתר התופעה גורמת ליצירתם של כלי נגינה חדשים במזרח הרחוק בסגנונם של כלים ותיקים מין המזרח התיכון ולהפך.
תרבות ואמנות > התפתחויות באמנות מזרח אסייתית

בתקופת שושלת חלוקיה (אנ') בהודו נבנים מקדשים בסגנונות שעתידים להפוך לנפוצים ומזוהים עם אזורים נרחבים בדרום אסיה.
תקופת הזוהר של אמנות השאן שוי (אנ'), אמנות ציור נוף סינית קלאסית, שמתפתחת לאורך המאה. ראשיתה של האופרה הסינית בגרסתה המוקדמת ביותר. במאה זו נוסדה להקת האופרה הראשונה, גן האגס (אנ'), על ידי הקיסר שואן-דזונג חובב האופרה.
הערות שוליים

1 2 3  אמנות אסלאמית, באתר אנציקלופדיה בריטניקה
1 2  Interactive World History Atlas since 3000 BC, Geacron
↑  מאהאיאנה, באתר אנציקלופדיה בריטניקה
↑  אמנות אסלאמית – מבנים דתיים מוקדמים, באתר אנציקלופדיה בריטניקה
↑  אמנות אסלאמית, באתר אנציקלופדיה בריטניקה
↑  אמנות אסלאמית, באתר אנציקלופדיה בריטניקה
↑  אמנות אסלאמית, באתר אנציקלופדיה בריטניקה
↑  היסטוריה של ההינדואיזם, באתר אנציקלופדיה בריטניקה
↑  היסטוריה של אמנות סין, באתר New World Encyclopedia
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
שנים במאה ה-8
| ___ | 701 | 702 | 703 | 704 | 705 | 706 | 707 | 708 | 709 |
| 710 | 711 | 712 | 713 | 714 | 715 | 716 | 717 | 718 | 719 |
| 720 | 721 | 722 | 723 | 724 | 725 | 726 | 727 | 728 | 729 |
| 730 | 731 | 732 | 733 | 734 | 735 | 736 | 737 | 738 | 739 |
| 740 | 741 | 742 | 743 | 744 | 745 | 746 | 747 | 748 | 749 |
| 750 | 751 | 752 | 753 | 754 | 755 | 756 | 757 | 758 | 759 |
| 760 | 761 | 762 | 763 | 764 | 765 | 766 | 767 | 768 | 769 |
| 770 | 771 | 772 | 773 | 774 | 775 | 776 | 777 | 778 | 779 |
| 780 | 781 | 782 | 783 | 784 | 785 | 786 | 787 | 788 | 789 |
| 790 | 791 | 792 | 793 | 794 | 795 | 796 | 797 | 798 | 799 |
800: 
| --- | --- |
בקרת זהויות :  NLI: 987007291616005171  BnF: cb11993881g (data)  LCCN: sh00001495  NKC: ch460546 
העולם בשנת 700 לספירה
קרל הגדול, מגדולי שליטי אירופה בימי הביניים
ג'ורג'ו צ'יטאדיני

ג'ורג'ו צ'יטאדיני (באיטלקית: Giorgio Cittadini; נולד ב-18 באפריל 2002 בגארדונה ואל טרומפיה שבאיטליה) הוא כדורגלן איטלקי המשחק בעמדת הבלם בקבוצת פרוזינונה מהסרייה א', בהשאלה מאטאלנטה.
קריירת מועדונים

צ'יטאדיני גדל במחלקות הנוער של לומצאנה ואטאלנטה. ב-9 בינואר 2022 ערך את הופעת הבכורה שלו בקבוצה הבוגרת של אטאלנטה, בניצחון 6-2 על אודינזה במסגרת המחזור ה-21 בסרייה א' לעונת 2021/2022.
ב-7 ביולי 2022 הושאל צ'יטאדיני למשך עונת 2022/2023 למודנה מהסרייה ב'. הוא ערך 18 הופעות ליגה במהלך תקופת ההשאלה.
ב-4 ביולי 2023 הושאל ציטאדיני למשך עונת 2023/2024 למונצה מהסרייה א'. ב-26 בינואר 2024 הושאל לגנואה עד לסוף העונה.
קריירה בינלאומית

צ'יטאדיני היה חלק מסגל נבחרת איטליה עד גיל 21 לטורניר אליפות אירופה עד גיל 21 בשנת 2023, אך לא שיחק בטורניר.
הערות שוליים

↑  GIORGIO CITTADINI E' GIALLOBLU באתר הרשמי של מודנה, 7 ביולי 2022 (באיטלקית)
↑  Giorgio Cittadini è biancorosso באתר הרשמי של מונצה, 4 ביולי 2023 (באיטלקית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ורג'ו צ'יטאדיני".
רפאל יונה טיקוצ'ינסקי

| --- | --- |

הרב רפאל יונה טיקוצ'ינסקי
 לידה:  אפריל 1936 י"ג בניסן ה'תרצ"ו
 פטירה:  יוני 1989 (בגיל 53) י"ג בסיוון ה'תשמ"ט
 מדינה:  ישראל 
 השכלה:  ישיבת פוניבז' 
 תקופת הפעילות:  ? – יוני 1989 
 תחומי עיסוק:  ראש ישיבת ירוחם
 חיבוריו:  כור המבחן, ושב ורפא לו
 צאצאים:  שלמה טיקוצ'ינסקי 
 
הרב רפאל יונה טיקוצ'ינסקי (י"ג בניסן ה'תרצ"ו אפריל 1936 - י"ג בסיוון ה'תשמ"ט יוני 1989) היה ראש ישיבת ירוחם, וחבר נשיאות מפעל הש"ס העולמי.
ביוגרפיה

נולד לישראל מאיר ולחיה גיטל טיקוצ'ינסקי. סבו הוא הרב אברהם יצחק טיקוצ'ינסקי, ומצד אמו - הרב רפאל יונה ראם מבירז', דיין בירושלים וחבר מועצת הרבנות הראשית. דודו הוא הרב משה טיקוצ'ינסקי, שהיה המשגיח של ישיבת סלבודקה בבני ברק.
בילדותו עברה משפחתו לרמת השרון לגור על יד הפרדסים שבבעלותם. בסיום העבודה נהג האב ללמוד עם רב המקום, הרב צבי יהודה אדלשטיין, אביהם של הרב גרשון אדלשטיין והרב יעקב אדלשטיין.
למד בישיבת אור ישראל לצעירים. בגיל 14 נכנס ללמוד בישיבת פוניבז', שם למד אצל הרב שמואל רוזובסקי והרב שך. בהגיעו לגיל קיבוץ עבר ללמוד בישיבת בריסק. הרב יוסף שלמה כהנמן כינס בחורים וקבל בפניהם שאם הישיבה אינה עומדת בדרישות של טיקוצ'ינסקי, אינה שווה שאכהן בה[דרוש מקור].
כר"מ וכראש ישיבה

כרווק נסע לשבתות לישיבת הנגב לומר "חבורות" בישיבה. 
עם נישואיו בשנת תשכ"ג קיבל מתנה לחתונה מהרב יששכר מאיר, פתק שבו רשם "הנך מוזמן לישיבתי לכהן כמגיד שיעור". בישיבה זו לימד כ-15 שנה ובה החדיר את השימוש בשיטת העיון המהירה, הכוללת שינון בעל פה של דפי הגמרא וחזרה עליהם. שיעוריו הצטיינו ביכולת הסברה.
בשנות השמונים הקים בעידוד הרב שך ישיבה בירושלים. קצב הלימוד בישיבה נקבע לעמוד ליום. הישיבה שכנה בבניין בית היתומים דיסקין ונקראה "ישיבת מהרי"ל".
בשלהי שנת תשמ"ה העביר את ישיבתו לירוחם. יחד עם הישיבה הגיעו גם אברכים מתלמידיו. עם הגיעו לירוחם היה הוא הרב הבלתי רשמי של הקהילה. התמדתו בתורה הייתה לשם דבר. נפטר בי"ג בסיוון ה'תשמ"ט לאחר התקף לב.
אחד מבניו הוא ד"ר שלמה טיקוצ'ינסקי, חוקר ישיבות ליטא ותנועת המוסר.
ספריו

קונטרסי כור המבחן - שאלות ותשובות לסיכומי סוגיות. על מסכת פסחים עד דף לב, ירושלים תשמ"ד; על מסכת סנהדרין עד פרק חלק, בני ברק תשמ"ט.
ושב ורפא לו - שיחות ומאמרים על התורה והמועדים
בסדרת הספרים "תורת אבירים" מאת בנו אברהם, משולבים דברים מתורת אביו.
הערות שוליים

↑  שיחה נדירה על ידי שולחנו של הגאון המפורסם רבי יעקב אדלשטיין שליט"א מאת הרב א. חפץ, מוסף יתד נאמן פרשת בלק תשנ"ו באתר אוצר החכמה
↑   אפיק בנגב עמ' 20 באתר אוצר החכמה
| --- | --- |
בקרת זהויות :  NLI: 987007395651805171  ISNI: 0000 0000 4248 6919  LCCN: n94049460  VIAF: 4161812   WorldCat (עם VIAF): 4161812
SpaceX Crew-8

SpaceX Crew-8  היא המשימה המבצעית החמישית של החללית קרו דרגון אנדוור מתוצרת SpaceX כחלק מהתוכנית המאוישת המסחרית של נאס"א. המשימה שוגרה ב-4 במרץ 2024 על גבי משגר הפאלקון 9 מכן שיגור 39A שבמרכז החלל קנדי.
הצוות הצטרף למשלחת מס' 70 לתחנת החלל הבין-לאומית בפיקוד אנדראס מוגנסן.
צוות

ארצות הברית מתיו דומיניק, נאס"א - מפקד צוות
ארצות הברית מייקל באראט, נאס"א - טייס
ארצות הברית ג'נט ג' אפס, נאס"א - מומחית משימה
רוסיה אלכסנדר גרבנקין, רוסקוסמוס - מומחה משימה
צוות > צוות גיבוי

ארצות הברית זינה קרדמן - מפקד טיסה
ארצות הברית ניק הייג
ארצות הברית סטפני וילסון
רוסיה אלכסנדר גורבונוב
משימה

המועד המקורי לשיגור היה 2 במרץ. הוא נדחה עקב תנאי מזג אוויר באתר השיגור.
ב-4 במרץ 2024, חללית קרו דרגון אנדוור ובה ארבעת חברי צוות המשימה שוגרה בעזרת משגר פאלקון 9 מכן השיגור 39A שבמרכז החלל קנדי. השלב הראשון של משגר הפאלקון 9 (מספר סידורי B1083.1) נחת בחזרה במסלול נחיתה מס' 1 בקייפ קנוורל. כ-30 שעות לאחר השיגור, עגנה חללית אל מודול הרמוני שבתחנת החלל הבינלאומית. צוות החללית הצטרף למשלחת מס' 70 לתחנת החלל הבין-לאומית בפיקוד אנדראס מוגנסן ולאחר סיום פעילותה הם היו חלק של משלחת מס' 71 בפיקוד אולג קונוננקו.
ב-6 ביוני 2024 במטרה לאפשר עגינה של חללית בואינג סטארליינר בוצע שינוי מיקום עגינה של חללית קרו דרגון.
בגלל בעיות עם חללית בואינג סטארליינר והוריקן מילטון נחיתה נדחתה מספר פעמים.
לאחר השלמת התוכנית חללית חזרה לכדור הארץ ב-24 באוקטובר 2024 באזור מפרץ מקסיקו. אחד מחברי הצוות הועבר לבדיקות בבית חולים ושוחרר כעבור יום. נאס"א סירבו לגלות את שזהותו.
הערות שוליים

↑  אסטרונאוט שוחרר מבית חולים
המאה ה-10

המאה ה-10 היא התקופה שהחלה בשנת 901 והסתיימה בשנת 1000 (בין התאריכים 1 בינואר 901 ל-31 בדצמבר 1000). היא המאה העשירית של האלף הראשון.
בתקופה זו שיאו של תור הזהב של אסלאם, וקורדובה הופכת לאחד המרכזים התרבותיים החשובים בעולם. בתקופה זו מוקד הכוח במזרח התיכון עבר מהשושלת העבאסית שמרכזה בבגדאד לשושלת הפאטמית שקבעה מרכזה בקהיר.
אירועים בולטים בעולם

תחילת עידן החום של ימי הביניים.
קבוצות ויקינגים מתיישבות בצפון צרפת. שבטי הנורס הופכים לנורמנים.
הקמת קלוני, המסדר המונסטי המשותף הראשון.
שימוש ראשון של אבק שרפה בקרב בסין.
בשנת 909 השושלת הפאטמית עלתה במזרח אלג'יר.
בשנת 928 השושלת הפאטמית השתלטה על שטחה של השושלת האידריסית בצפון מערב אפריקה.
בשנת 946 נפלה השושלת העבאסית משליטתה במוקדי הכוח של ארצות האסלאם, ובמקומה עלתה השושלת הבויהית.
בשנת 969 החלה השתלטות של אנשי השושלת הפאטמית מזרחה על מוקדי הכוח של ארצות האסלאם, והקמת קהיר בתור בירה מקומית סימלה זאת. בשנת 973 השתלטו הפאטמים גם על אזורים נוספים, עד דמשק בצפון ומכה בדרום, הניסו את הבויהים לאזור פרס, והפכו למרכז הכוח של המזרח התיכון.
ממלכת הכוזרים מותקפת על ידי הורגיאנים – ויקינגים של קייב בשנת 965.
פולין מקבלת את הנצרות בשנת 966.
רוס של קייב מקבלת את הנצרות בשנת 988.
במהלך המאה מתפשטת הנצרות למרכז אירופה, ומתחזקת גם באזור הונגריה ובוהמיה.
התמוטטות תרבות המאיה בשפלה המרכזית בדרום מקסיקו. קץ התקופה הקלאסית של המאיה ותחילת התקופה הפוסט-קלאסית.
התמוטטות מורביה הגדולה.
ההשפעה השוודית מגיעה עד לים השחור.
ערבים מתימן מגיעים לסין בשנת 993.
כתיבת הביאוולף, אוסף סיפורי עם ושירה אפית אנגלו-סקסונים.
תחילת השימוש בכתב לתיאור הכרוניקות ההיסטוריות של בני ההאוסה.
התפתחותן של כתות שיוויסטיות בדרום אסיה.
ערים חדשות

אלג'יר (944)
קהיר (969)
אישים בולטים

ניקופורוס השני, קיסר האימפריה הביזנטית
עבד א-רחמן השלישי, שליט קורדובה.
סימון הגדול, קיסר בולגריה.
אוטו הראשון קיסר האימפריה הרומית הקדושה
אדמונד הראשון
יוחנן הראשון צימיסקס, קיסר האימפריה הביזנטית
אוטו הראשון, קיסר האימפריה הרומית הקדושה
אוטו השני, קיסר האימפריה הרומית הקדושה
איג קאפה, מלך צרפת
גזה, שליט הונגריה
ולדימיר הראשון, נסיך רוס של קייב
בסיליוס השני קיסר האימפריה הביזנטית
אוטו השלישי, קיסר האימפריה הרומית הקדושה
אבו נצר מוחמד אבן מוחמד אל-פאראבי, מתמטיקאי, מדען, רופא ופילוסוף מוסלמי.
פירדוסי משורר פרסי
אריק האדום – ויקינג, מגלה גרינלנד.
אישים בולטים > אישים בולטים ביהדות

רב סעדיה גאון,  מגאוני בבל. ראש ישיבת סורא בבגדאד ומחברם של ספרים בענייני הלשון העברית ודקדוקה, פיוטים, פרשנות מקרא, ונושאים תאולוגיים ופילוסופיים.
רב שרירא גאון, מגאוני בבל, פוסק וראש ישיבת פומבדיתא, מחבר אגרת רב שרירא גאון.
רב האי גאון, אחרון גאוני בבל, פוסק וראש ישיבת פומבדיתא.
חסדאי אבן שפרוט, מדינאי ורופא בספרד, יועצו של עבד א-רחמן השלישי.
רבי משולם בן קלונימוס, מחכמי אשכנז, פוסק ופייטן.
אהרן בן אשר – מבעלי המסורה, בן למשפחת בן אשר שפעלה בטבריה.
תגליות והמצאות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אבו אל-קאסם א-זהראווי מקורדובה כתב את הספר הכירורגי המאויר הראשון, שהשפיע רבות באירופה במשך מאות שנים.
תרבות ואמנות

בחמש השושלות ועשר הממלכות (אנ') בסין, חיו בתקופה זו מספר ציירים חשובים. בתקופה זו כל מוסד אומנותי היה בעל מאפיינים שונים ודגשים אחרים, ולכן אין מאפיינים אחידים לציירי התקופה. באופן כללי הציורים בתקופה זו היו בדרך כלל מרומזים ולא ישירים, ולעיתים כוללים מאפיינים מיתולוגיים והיסטוריים.
תור הזהב של האסלאם. בתקופה זו פרחה בארצות המוסלמיות, בין היתר, אמנויות של שירה ופרוזה, לצד התפתחות בתחומים כמו פילוסופיה, תאולוגיה ורפואה. בתקופה זו התחזקה ההשפעה הפרסית על תרבות האסלאם וכן התחיל לשגשג "הסגנון החדש" בכתיבה האסלאמית, שאיתגר את התפיסות המסוריות ויוצר אסכולות ספרותיות שונות. סגנון זה התאפיין בשימוש נרחב ביותר בכלים ספרותיים דוגמת מטפורות, משחקי מילים, כפל משמעות וסוגים נוספים של דימויים. השפעות תרבותיות נוספות הגיעו מהגדלת החשיבות התרבותית של האסלאם השיעי ורעיונות מיסטיים-סופיים. באמצע המאה הופכת קורדובה למרכז תרבות עולמי, כאשר עוד קודם לכן, מעצם היותה מקום מפגש גאוגרפי בין תרבות האסלאם לתרבות האירופית, כבר הייתה מרכז מוזיקלי חשוב. בסוף המאה השתנו הנורמות המוסלמיות לגבי מבני הנצחה, והחלו להיבנות בארצות האסלאם מאוזוליאומים, במיוחד באזור איראן ועיראק המודרניות. במקביל קמה תנועה שלמה בתוך האסלאם שיצרה אסלאמיזציה של מקומות וגיבורים אזוריים וקשרה אותם במסורות אסלאמיות כקדושים.
ערים חדשות

אלג'יר, בירת אלג'יריה נבנית מחדש
האנוי, וייטנאם
ורשה, בירת פולין
שאנגחאי, סין
הערות שוליים

1 2  אמנות אסלאמית, באתר אנציקלופדיה בריטניקה
1 2 3 4 5  אמנות אסלאמית - אדריכלות, באתר אנציקלופדיה בריטניקה
1 2 3 4 5  Interactive World History Atlas since 3000 BC, geacron
↑  Christianity, britannica
↑  Beowulf, British Library
↑  Niger - History, Nations Encyclopedia
↑  הינדואיזם, באתר אנציקלופדיה בריטניקה
↑  היסטוריה של הרפואה, באתר אנציקלופדיה בריטניקה
↑  Chan-painting, אנציקלופדיה בריטניקה
↑  אמנות אסלאמית, באתר אנציקלופדיה בריטניקה
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
שנים במאה ה-10
| ___ | 901 | 902 | 903 | 904 | 905 | 906 | 907 | 908 | 909 |
| 910 | 911 | 912 | 913 | 914 | 915 | 916 | 917 | 918 | 919 |
| 920 | 921 | 922 | 923 | 924 | 925 | 926 | 927 | 928 | 929 |
| 930 | 931 | 932 | 933 | 934 | 935 | 936 | 937 | 938 | 939 |
| 940 | 941 | 942 | 943 | 944 | 945 | 946 | 947 | 948 | 949 |
| 950 | 951 | 952 | 953 | 954 | 955 | 956 | 957 | 958 | 959 |
| 960 | 961 | 962 | 963 | 964 | 965 | 966 | 967 | 968 | 969 |
| 970 | 971 | 972 | 973 | 974 | 975 | 976 | 977 | 978 | 979 |
| 980 | 981 | 982 | 983 | 984 | 985 | 986 | 987 | 988 | 989 |
| 990 | 991 | 992 | 993 | 994 | 995 | 996 | 997 | 998 | 999 |
1000: 
| --- | --- |
בקרת זהויות :  NLI: 987007529787905171  BnF: cb11993884h (data)  KulturNav: e85bd280-4739-4bea-994a-68b07a32bd6c  LCCN: sh85133945  NKC: ch460548 
התפשטות הוויקינגים
איור של איריק האדום
פוקימון הסרט: ג'נסקט והאגדה שהתעוררה

| --- | --- |

 מבוסס על:  פוקימון שחור ולבן
 בימוי:  קוניהיקו יויאמה 
 תסריט:  הידקי סונודה
 מדבבים:  אינוקו אינויאמה אוי יוקי מגומי האיאשיבארה שין אינצ'יקו מיקי ריקה מאטסומוטו מאמורו מיאמו יונשו אישיזוקה
 מוזיקה:  שינג'י מיאזאקי
 מדינה:  יפן יפן
 חברת הפקה:  OLM 
 חברה מפיצה:  טוהו 
 שיטת הפצה:  וידאו על פי דרישה 
 הקרנת בכורה:  13 ביולי 2013
 משך הקרנה:  70 דקות
 שפת הסרט:  יפנית
 סוגה:  סרט אנימה
 סרט קודם:  פוקימון הסרט: קיורם נגד חרב הצדק
 סרט הבא:  פוקימון הסרט: דיאנסי וגולם ההרס
 www.pokemon-movie.jp
 דף הסרט ב־IMDb
 
פוקימון הסרט: ג'נסקט והאגדה שהתעוררה (באנגלית: Pokémon the Movie: Genesect and the Legend Awakened; יצא ביפן בשם Pocket Monsters Best Wishes! Shinsoku no Genosekuto: Myūtsū Kakusei) הוא סרט משנת 2013 בבימויו של קוניהיקו יויאמה. זהו סרט האנימה ה-16 בסדרת סרטי פוקימון, והשלישי והאחרון בסדרת "Best Wishes". הסרט הוקרן לראשונה בבתי הקולנוע ב-13 ביולי 2013. בסרט מופיעים ג'נסקט, הפוקימון הפליאוזואי והאחרון לדור החמישי, וכן מיוטו, פוקימון אגדי מהדור הראשון. אירועי הסרט מתרחשים במהלך העונה ה-16 של פוקימון: שחור לבן: הרפתקה ביונובה, ומעבר לכן.
הסרט פורסם תחת קרטון נטוורק בארצות הברית ב-19 באוקטובר 2013. הוא הוצג גם ב-CITV בבריטניה ב-19 באוקטובר 2013. הסרט יצא לאור גם בפיליפינים החל מה-13 בנובמבר 2013, אך ורק בבתי קולנוע SM. ב-3 בדצמבר 2013, פרסמה ויז מדיה את הסרט ב-DVD בארצות הברית לפני שהסרט פורסם ב-DVD ו-Blu-ray ביפן ב-18 בדצמבר 2013.